ฐานะการเงินและผลการดำเนินงาน

งบการเงิน

สรุปรายงานการตรวจสอบของผู้สอบบัญชีรับอนุญาตในระยะ 3 ปีที่ผ่านมา

รายงานการตรวจสอบงบการเงินของผู้สอบบัญชีรับอนุญาต ต่องบการเงินสำหรับปี 2553

ผู้สอบบัญชีได้ตรวจสอบงบดุลรวม ณ วันที่ 31 ธันวาคม 2553 และ 2552 งบกำไรขาดทุนรวม งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวม สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) และบริษัทย่อย และได้ตรวจสอบงบดุล ณ วันที่ 31 ธันวาคม 2553 และ 2552 งบกำไรขาดทุน งบแสดงการเปลี่ยนแปลงในส่วนของผู้ถือหุ้น และงบกระแสเงินสด สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี ผู้สอบบัญชีเห็นว่างบการเงินรวมและงบการเงินเฉพาะบริษัทแสดงฐานะการเงิน ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

รายงานการตรวจสอบงบการเงินของผู้สอบบัญชีรับอนุญาต ต่องบการเงินสำหรับปี 2552

ผู้สอบบัญชีได้ตรวจสอบงบดุลรวม ณ วันที่ 31 ธันวาคม 2552 และ 2551 งบกำไรขาดทุนรวม งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวม สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) และบริษัทย่อย และได้ตรวจสอบงบดุล ณ วันที่ 31 ธันวาคม 2552 และ 2551 งบกำไรขาดทุน งบแสดงการเปลี่ยนแปลงในส่วนของผู้ถือหุ้น และงบกระแสเงินสด สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี ผู้สอบบัญชีเห็นว่างบการเงินรวมและงบการเงินเฉพาะบริษัทแสดงฐานะการเงิน ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

รายงานการตรวจสอบงบการเงินของผู้สอบบัญชีรับอนุญาต ต่องบการเงินสำหรับปี 2551

ผู้สอบบัญชีได้ตรวจสอบงบดุลรวม ณ วันที่ 31 ธันวาคม 2551 และ 2550 งบกำไรขาดทุนรวม งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวม สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) และบริษัทย่อย และได้ตรวจสอบงบดุล ณ วันที่ 31 ธันวาคม 2551 และ 2550 งบกำไรขาดทุน งบแสดงการเปลี่ยนแปลงในส่วนของผู้ถือหุ้น และงบกระแสเงินสด สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบ ผู้สอบบัญชีเห็นว่างบการเงินรวมและงบการเงินเฉพาะบริษัทแสดงฐานะการเงิน ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป 

[]

หมายเหตุ : อัตรากำไรขั้นต้นบริษัทไม่คำนึงถึงรายได้อื่น

[]

[]

[]

[]

[]

[]

หมายเหตุ : อัตรากำไรขั้นต้นบริษัทไม่คำนึงถึงรายได้อื่น

[]

[]

[]

[]

[]

คำอธิบายและการวิเคราะห์ฐานะการเงินและผลการดำเนินงานของฝ่ายบริหาร

ผลการดำเนินงานของบริษัทฯ และบริษัทย่อย สำหรับปีสิ้นสุดวันที่ 31 ธันวาคม พ.ศ. 2553
และฐานะการเงินรวมของบริษัทฯ และบริษัทย่อย ณ วันที่ 31 ธันวาคม พ.ศ. 2553

ผลการดำเนินงาน

รายได้รวมของบริษัทและบริษัทย่อยในปี 2553 มีมูลค่าเท่ากับ 5,650 ล้านบาท
เพิ่มขึ้นจากช่วงเดียวกันของปีก่อนร้อยละ 6.5
รายได้ส่วนใหญ่ที่เพิ่มขึ้นเกิดจากกลุ่มผลิตภัณฑ์ฮาร์ดแวร์ (ESG) ที่เพิ่มขึ้นจำนวน 728 ล้านบาท
หรือคิดเป็นร้อยละ 47 ซึ่งเกิดจากการขยายตัวไปยังกลุ่มลูกค้าใหม่ๆ
ส่วนรายได้จากการขายและบริการของกลุ่มผลิตภัณฑ์อื่นลดลงจากงวดเดียวกันของปีก่อน
เนื่องจากมีการแข่งขันสูง และลูกค้ากลุ่มที่ซื้อเป็นโครงการมีจำนวนลดลง

ในปี 2553 บริษัทฯ มีกำไรขั้นต้นและกำไรสุทธิเพิ่มขึ้นจากปี 2552
เนื่องจากบริษัทได้ขยายตลาดไปยังกลุ่มลูกค้าที่มีสัดส่วนของกำไรขั้นต้นดีขึ้น
แม้ว่าค่าใช้จ่ายขายและบริหารจะเพิ่มขึ้น
แต่อัตราการเพิ่มขึ้นของกำไรขั้นต้นยังคงมากกว่าอัตราการเพิ่มขึ้นของค่าใช้จ่าย

ส่วนของอัตราผลตอบแทนผู้ถือหุ้น ในปี 2553 มีอัตราร้อยละ 10.6 เพิ่มขึ้นมากเมื่อเปรียบเทียบกับปี
2552 ซึ่งมีอัตราร้อยละ 6 เพิ่มขึ้นประมาณร้อยละ 78
เนื่องจากมีกำไรสุทธิเพิ่มขึ้นมากกว่าปีก่อนถึงร้อยละ 85

ฐานะการเงิน

มูลค่าสินทรัพย์รวม ณ 31 ธันวาคม 2553 เท่ากับ 2,265 ล้านบาท และ ณ 31 ธันวาคม 2552
เท่ากับ 2,005 ล้านบาท เพิ่มขึ้นเท่ากับ 260 ล้านบาทหรือคิดเป็นร้อยละ 13
เกิดจากลูกหนี้การค้าที่เพิ่มขึ้น 333 ล้านบาท เนื่องจากมีลูกค้ารายใหญ่ที่ซื้อสินค้าในไตรมาสที่สี่
แต่มูลค่าสินทรัพย์ประเภทอื่นลดลง โดยเฉพาะสินค้าคงเหลือลดลง 60 ล้านบาท

บริษัทฯ มีหนี้สินรวม ณ 31 ธันวาคม 2553 เท่ากับ 1,042 ล้านบาท และ ณ 31 ธันวาคม 2552
เท่ากับ 871 ล้านบาท เพิ่มขึ้นเท่ากับ 171 ล้านบาทหรือคิดเป็นร้อยละ 20
เกิดจากเงินกู้ยืมระยะสั้นจากสถาบันการเงินที่เพิ่มขึ้น 194 ล้านบาท
เนื่องจากธุรกิจมีการขยายตัวและลูกหนี้การค้าเพิ่มขึ้น แม้ว่าจะมีการกู้ยืมเพิ่มขึ้น แต่บริษัทฯ
ยังคงมีดอกเบี้ยจ่ายลดลง

ส่วนของผู้ถือหุ้นรวม ณ 31 ธันวาคม 2553 เท่ากับ 1,223 ล้านบาท และ ณ 31 ธันวาคม 2552
เท่ากับ 1,134 ล้านบาท เพิ่มขึ้นเท่ากับ 89 ล้านบาทหรือคิดเป็นร้อยละ 8
สาเหตุมาจากกำไรสุทธิที่เพิ่มขึ้นจากปีก่อนถึงร้อยละ 85 โดยในปี 2553
บริษัทมีการจ่ายเงินปันผลในอัตราหุ้นละ 0.10 บาท รวมเป็นเงิน 36 ล้านบาท

บริษัทมีหนี้สินต่อส่วนของผู้ถือหุ้นในปี 2553 เท่ากับ 0.85 เท่า เพิ่มขึ้นจากปี 2552 ซึ่งเท่ากับ
0.77 เท่า หนี้สินที่เพิ่มขึ้นเกิดจากการกู้ยืมเงินระยะสั้นเพื่อใช้เป็นเงินทุนหมุนเวียน

  กระแสเงินสด

ในปี 2553 บริษัทมีกระแสเงินสดสุทธิลดลง 0.6 ล้านบาท
เกิดจากเงินสดสุทธิใช้ไปจากการดำเนินงาน 139 ล้านบาท ใช้ไปในกิจกรรมลงทุน 9 ล้านบาท
และได้มาจากกิจกรรมจัดหาเงิน 148 ล้านบาท แม้ว่าบริษัทฯ
จะทำกำไรได้มากขึ้นและมีสินค้าคงเหลือ เจ้าหนี้การค้า
สินทรัพย์หมุนเวียนและหนี้สินหมุนเวียนอื่นลดลง แต่จำนวนลูกหนี้การค้าที่เพิ่มขึ้นมาก ทำให้บริษัทฯ
ต้องกู้เงินจากสถาบันการเงินมากขึ้นด้วย ทั้งนี้อัตราส่วนสภาพคล่องที่เพิ่มขึ้นจากปี 2552 จาก 1.48
เท่า เป็น 1.55 เท่า และวงจรเงินสดที่เพิ่มขึ้นจาก 21 วันเป็น 28
วันยังคงดีกว่าค่าเฉลี่ยของอุตสาหกรรม บริษัทฯ คาดว่าเมื่อเก็บเงินจากลูกหนี้ได้แล้ว
จะทำให้กระแสเงินสดของบริษัทฯ ดีขึ้น อีกทั้งบริษัทฯ
ยังคงได้รับการสนับสนุนอย่างต่อเนื่องจากสถาบันการเงิน ทำให้บริษัทสามารถขยายธุรกิจเพิ่มได้

ค่าตอบแทนผู้สอบบัญชี

บริษัทฯ และบริษัทย่อยจ่ายค่าตอบแทนการสอบบัญชีให้แก่ผู้สอบบัญชีของบริษัทฯ และบริษัทย่อย ในปี
2553 จำนวนเงินรวม 1,890,000 บาท